สวัสดีค่ะ ก่อนหน้านี้ทานยาคุมแล้วหยุดทานประจำเดือนหายไป 3 เดือน แล้วมาปกติ 1 เดือนตอนนี้ประจำเดือน ขาดไป 46 วันแล้วเป็นเพราะไม่ทานยาคุมไหมคะ
สวัสดีค่ะ การใช้ยาคุมกำเนิดแบบแผงรายเดือนนั้น เป็นวิธีการคุมกำเนิดที่หลังจากหยุดใช้ยาแล้ว จะกลับมามีการตกไข่และมีประจำเดือนได้ค่อนข้างเร็วเทียบกับวิธีอื่น ในคนทั่วไปจะอยู่ที่ประมาณ 1-6 เดือน ไม่ค่อยเกินจากนี้ค่ะการที่ประจำเดือนมาไม่สม่ำเสมอหลังการหยุดใช้ยาคุม อาจจะเกิดได้ แต่ก็ไม่ควรเป็นต่อเนื่องเรื้อรัง หากมีอาการติดต่อกันมา 3-4 เดือนแล้ว คือประจำเดือนมาในลักษณะไม่สม่ำเสมอดังกล่าวมา อาจจะมีสาเหตุอื่นๆที่ต้องหาร่วมด้วยเช่นกันเช่น การมีถุงน้ำหลายใบในรังไข่ ฮอร์โมนจากรังไข่ไม่สมดุลที่พอตอนกินยาคุมจะไม่เห็นอาการ พอหยุดการใช้ยาอาจจะทำให้มีอาการกลับมาเป็นได้ หรือความผิดปกติของมดลูกเช่นพังผืดในมดลูก ผนังมดลูกบางจากการใช้ยาคุมมานานๆ โรคไทรอยด์ทำงานผิดปกติ เป็นต้นควรไปพบแพทย์เพื่อตรวจเพิ่มเติมได้ค่ะ และแจ้งรายละเอียดให้แพทย์ทราบว่ายาคุมชื่ออะไรใช้มานานเท่าไร หลังหยุดยาคุมมีอาการหรือมีเลือดออกในวันใดบ้าง ในระหว่างนี้ไม่ซื้อยาปรับฮอร์โมนใดๆมาใช้เอง